***ПРИЛОЖЕНИЕ № 2 ПРОЕКТ!***

**ДОГОВОР ЗА ОБЩЕСТВЕНА ПОРЪЧКА**

**№………………………….…../……………………. год.**

Днес, ........................... г., в гр. София между:

**МИНИСТЕРСТВО НА ВЪНШНИТЕ РАБОТИ**, гр. София, ул. „Ал. Жендов“ № 2, БУЛСТАТ 000695228, представлявано от ……………………………………… – …………………………………………………., упълномощен Възложител съгласно Заповед № ………………………………………………. на министъра на външните работи, и ……………………….. – главен счетоводител, наричано по-долу за краткост „**ВЪЗЛОЖИТЕЛ”**, от една страна,

и

**[*Наименование на изпълнителя*]**, [с адрес: [*адрес на изпълнителя*] / със седалище и адрес на управление: [*седалище и адрес на управление на изпълнителя*] [*попълва се приложимото според случая*], [ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*попълва се приложимото според случая*], представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]], наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112 във връзка с чл. 114 от Закона за обществените поръчки („**ЗОП**“), от ЗОП и Решение № ……………/ ………………. г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **„Структурно окабеляване, доставка, монтаж на технически средства и пускане в експлоатация на система за видеонаблюдение и запис на базата на IP технология”**, се сключи този договор („**Договора**/**Договорът**“) за следното:

**І. ПРЕДМЕТ НА ДОГОВОРА**

 **Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извърши следните дейности, съгласно Техническата спецификация и приложението към нея, както следва: **„Структурно окабеляване, доставка, монтаж на технически средства и пускане в експлоатация на система за видеонаблюдение и запис на базата на IP технология”[[1]](#footnote-1), включващо следните дейности:**

1. Дейност I - Структурно окабеляване съгласно Техническата спецификация[[2]](#footnote-2) и Техническото предложение (*съответно Приложение № 1 и приложение № 2, неразделна част от договора*);
2. Дейност II - … доставка, монтаж на технически средства и пускане в експлоатация на система за видеонаблюдение и запис на базата на IP технология, в съответствие на посочените в предходната точка приложения;
3. Дейност III – Гаранционна поддръжка на системата за видеонаблюдение и запис на базата на IP технология.

**ІІ. ЦЕНА И НАЧИН НА ПЛАЩАНЕ**

**Чл. 2. (1)** ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение за изпълнението на предмета на договора по чл. 1, ал. 1, в размер на сумата **от ………………………… лв. *(………………………..лева*) без ДДС и …………… лв. *(…………………………. лева*) с ДДС**, съгласно Ценовото предложение на ИЗПЪЛНИТЕЛЯ *(Приложение № 3)*, неразделна част от договора при условията на същия.

**Чл. 3. (1)** Плащанията по договора от ВЪЗЛОЖИТЕЛЯ ще се осъществяват, както следва:

1. Сума в размер на ………………………………………………. лева (……………………. *изписва се с думи*) без ДДС, представляваща 30 % (тридесет на сто*) от* общата цена по договора, в срок до 15 работни дни след ***изграждането на структурното окабеляване съгласно Техническата спецификация и Техническото предложение и подписването на приемо-предавателен протокол, без забележки***.

2. Сума в размер на ………………………………………………. лева (……………………. *изписва се с думи*) без ДДС, представляваща **40 %** (четиридесет на сто) **от общата цена по договора посочена в Ценовото предложение на изпълнителя***,* **в срок до 15 (работни дни**), при изпълнение на следните дейности: ***Доставка на оборудването и приемането му с приемо-предавателен протокол, от представители на Възложителя без забележки***;

3. Сума в размер на ………………………………………………. лева (……………………. *изписва се с думи*) без ДДС, представляваща **20 %** (двадесет на сто) **от общата цена по договора посочена в Ценовото предложение на изпълнителя***,* **в срок до 15 (работни дни**), при изпълнение на следните дейности**: *Монтаж и инсталиране на място на доставеното оборудване/компоненти по т.1 и т. 2. и приемането им с приемо-предавателен протокол, от представители на Възложителя без забележки***;

4. Сума в размер на ………………………………………………. лева (……………………. *изписва се с думи*) без ДДС, представляваща **10 %** (десет на сто) **от общата цена по договора посочена в Ценовото предложение на изпълнителя***,* **в срок до 15 (работни дни**), при изпълнение на следните дейности**: *Тестване и пускане в експлоатация на системата и гаранционно обслужване на последната и подписване на окончателен протокол между страните по договора, без забележки.***

**Подписването на окончателен протокол между страните, без забележки при пускане в експлоатация на системата, определя и стартирането на гаранционното й обслужване и отчитането на гаранционните срокове.**

(2) Плащане по договора не се извършва в случай, че за изпълнителя е получена информация от Националната агенция за приходите или Агенция „Митници” за наличието на публични задължения, съгласно Решение на МС № 592/21.08.2018 г. В този случай плащането се извършва съгласно указанията на органите на данъчната и митническата администрация.

(3) По отношение на извършването на плащанията по т.1, 2 и 3 от ал. 1 на настоящия член, в случай, че Възложителят не е осигурил финансиране за дейностите по *изпълнение* на структурно окабеляване, доставка, монтаж на технически средства и пускане в експлоатация на система за видеонаблюдение и запис на базата на IP технология, същите няма да бъдат възлагани и плащания няма да бъдат извършвани.

(4) При осигурено финансиране от страна на Възложителя, последният отправя писмено уведомление (възлагателно писмо) до Изпълнителя относно предприемане на изпълнение на част доставката, монтажа на техническите средства и пускането в експлоатация на система за видеонаблюдение и запис на базата на IP технология[[3]](#footnote-3) по този договор.

В случай, че ИЗПЪЛНИТЕЛЯТ не получи уведомление, че е осигурено финансиране по отношение на изпълнение на дейностите по чл. 4 до изтичането на тримесечен срок от сключването на договора, всяка от страните по него същият може да поиска прекратяването му без предизвестие, на основание чл. 114 от ЗОП.

**ІІІ. СРОК И МЯСТО НА ИЗПЪЛНЕНИЕ**

**Чл. 4. (1)** На основание чл. 114 от ЗОП, Договорът влиза в сила при осигурено финансиране, за което обстоятелство Изпълнителят ще бъде писмено уведомен с възлагателно писмо. В случай, че в срок от 3 (три) месеца от подписването на Договора, това условие не бъде изпълнено, всяка от страните ще може да прекрати Договора едностранно без предизвестие и без да дължи за това финансови или други компенсации на другата страна, за което страните се уведомяват писмено.

При осъществено възлагане от страна на възложителя, при условията на ал. 1 предложение първо, настоящият договор по отношение на дейност I и II приключва с издаване на удостоверение за пускане в експлоатация на системата, а по отношение на дейност III с изтичане на гаранционния срок на доставените, монтирани и пуснати в експлоатация технически средства, предмет на договора, а именно с изтичане на срока от …………… (………*изписва се с думи)* месеца.

**(2)** Срокът на настоящия Договор изтича след изтичането на гаранционния срок на оборудването, предмет на Договора, посочен в чл. 5, свързани с гаранционната отговорност на ИЗПЪЛНИТЕЛЯ, освен в случаите на чл. 3, ал. 4.

**(3)** След осъществяване на действията по чл. 4, ал. 1 от страна на Възложителя, текат следните Срокове за изпълнение на договора за Изпълнителя, както следва:

1. Изпълнението на Структурно окабеляване съгласно всички изисквания посочени в Техническата спецификация, част от документацията на обществената поръчка е със срок не по-дълъг от ……………………………………………………. [[4]](#footnote-4) дни от датата на изпращане на възлагателното писмо от Възложителя на изпълнителя за осигурено финансиране.

2. В срок от не повече от………………………………….. дни[[5]](#footnote-5), от датата на изпращане на възлагателното писмо от Възложителя на изпълнителя за осигурено финансиране, следва да бъде изпълнена доставката на технически средства на система за видеонаблюдение и запис на базата на IP технология, съгласно Техническата спецификация (*Приложение № 1, неразделна част от настоящия договор и приложенията към нея*).

3. В срок от не повече от ……………………………….. дни[[6]](#footnote-6), от датата на изпращане на възлагателното писмо от Възложителя на изпълнителя за осигурено финансиране, следва да бъде изпълнен монтажът и пускането в експлоатация на системата за видеонаблюдение и записът на базата на IP технология, съгласно количествата посочени в Техническата спецификация (*Приложение № 1, неразделна част от настоящия договор* *и приложенията към нея*).

*((4а) В срок до 10 работни дни от датата на влизане в сила на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 дни от настъпване на съответното обстоятелство. (ако е приложимо)*

*1. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.*

*2. Разплащанията по ал. 1 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му*

*3. Към искането по ал. 2 изпълнителят предоставя становище, от което да е видно дали оспорва плащанията или част от тях като недължими.*

*4. Възложителят има право да откаже плащане по ал. 1, когато искането за плащане е оспорено, до момента на отстраняване на причината за отказа.*

*Клаузата се включва при необходимост. Всички клаузи в този проект на договор, касаещи отношения с подизпълнители, са приложими само ако участието на подизпълнители е посочено в офертата на изпълнителя./*

**Чл. 5 (1)** Гаранционният срок на оборудването е …………. (……………………………….) [[7]](#footnote-7)месеца от датата на пускането му в експлоатация, считано от датата на подписване на съответния приемо-предaвателен протокол/удостоверение за пускане в експлоатация, установяващ това. ИЗПЪЛНИТЕЛЯТ трябва да гарантира за срок от минимум ……….. (………………………………………)[[8]](#footnote-8) месеца от датата на изтичане на срока за гаранционен сервиз, че ще разполага с резервни части за оборудването по чл. 4, ал. 2 от договора.

**(2)** Гаранционният срок за поддръжка на системата за видеонаблюдение и запис на базата на IP технология е …………………………………(………………………….)[[9]](#footnote-9) месеца.

**(3)** Гаранционният срок на структурно-кабелната система е …………….. години[[10]](#footnote-10) от датата на предаването на системата с окончателен приемо-предавателен протокол.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6. (1)** ИЗПЪЛНИТЕЛЯТ има право:

1. Да получи уговореното в договора възнаграждение при условията и в сроковете на настоящия договор.

2. Да иска и да получава от ВЪЗЛОЖИТЕЛЯ необходимата информация и съдействие за изпълнение на задълженията си по настоящия договор, съгласно Техническата спецификация и приложенията към нея.

(2) ИЗПЪЛНИТЕЛЯТ се задължава:

1. Да изпълни възложената му работа в съответствие с изискванията на ВЪЗЛОЖИТЕЛЯ и условията на този договор;

2. Да извършва цялата възложена работа качествено, пълно и в сроковете съгласно Техническата спецификация на ВЪЗЛОЖИТЕЛЯ и Техническото предложение на ИЗПЪЛНИТЕЛЯ;

3. Да уведоми ВЪЗЛОЖИТЕЛЯ в петдневен срок, в случаите на закъснение на изпълнението на всяка дейност;

4. Да осигури екип от експерти с необходимата квалификация за качествено изпълнение на договора, в рамките на указания в чл. 4, ал. 2 срок за изпълнение на поръчката;

5. Да осигури експертите с необходимото офис оборудване, съоръжения и поддръжка, административен и помощен персонал и място за работа;

6. Да осигури необходимата техническа среда, в това число и специализирано компютърно оборудване, системен софтуер и инструменти за разработка за целите на изпълнение на договора;

7. Да не заменя експерт от екипа за изпълнение на предмета на обществената поръчка, без предварително писмено съгласие от страна на ВЪЗЛОЖИТЕЛЯ;

8. Да осигури на Възложителя гаранционно (сервизно) обслужване на оборудването и структурната кабелна система в гаранционния срок. Изпълнителят се задължава да извършва с предимство гаранционното обслужване по време на целия гаранционен период, в срок не по-късно от ……………… от постъпване на заявка за обслужване от страна на Възложителя. Гаранционното обслужване се осъществява на място, в помещенията на Възложителя, от оторизирани представители на Изпълнителя или в сервиза/и на Изпълнителя, когато това е наложително, при сроковете посочени в Техническото му предложение *(Приложение № 2 към настоящия договор).* При невъзможност да бъде отстранен дефекта/тите, появили се в гаранционния срок, Изпълнителят се задължава да замени дефектиралото оборудване с ново за своя сметка.

9. Да разглежда всички писмени възражения на ВЪЗЛОЖИТЕЛЯ относно недостатъците, допуснати при изпълнение на поръчката, и да ги отстранява за своя сметка и в определения от ВЪЗЛОЖИТЕЛЯ срок;

10. Да предаде на Възложителя при завършване на договора и при изтичане на гаранционния период, всички документи и данни, като спецификации, модели, планове, бази от данни, софтуер и свързаните с тях документи или материали, получени, събрани или изготвени в изпълнение на договора;

11. Да не сключва трудов или друг договор за изпълнение на ръководни или контролни функции с лице, работещо по трудово или служебно правоотношение в МВнР или, докато заема съответната длъжност и една година след напускането й;

12. Да не сключва трудов или друг договор за консултантски услуги с лице, работещо по трудово или служебно правоотношение в МВнР, докато заема съответната длъжност и една година след напускането й;

13. Да спазва професионална тайна по време на изпълнение на договора и след завършването му.

14. Да не предоставя на трети лица документи и информация, свързани с изпълнението на договора или станали му известни по време на изпълнението му, без писменото съгласие на ВЪЗЛОЖИТЕЛЯ.

15. Да възстанови неправомерно получени суми, следствие от допуснати нередности по изпълнението на настоящия договор;

16. Да предоставя на ВЪЗЛОЖИТЕЛЯ в срок всички документи и отчетни материали, предвидени в Техническата спецификация след приключване на съответната фаза/итерация в процеса на изпълнение на договора;

17. Да информира ВЪЗЛОЖИТЕЛЯ за възникнали проблеми при изпълнението на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ;

18. Да предприеме всички необходими мерки да не сключва договори със свързани лица в рамките на изпълнение на дейностите по договора.

19. Да спазва оферираните стойности за дейностите и доставката на материалите съгласно Ценовото си предложение и приложението към него (неразделна част към настоящия договор – *Приложение № 3*) списък с единичните и общата цена на цялото оборудване, в сроковете и при условията на чл. 4, ал. 2 от настоящия договор.

(*……*) Да сключи договор/и за подизпълнение с подизпълнителите посочените в офертата му в срок от 5 работни дни от сключване на настоящия Договор и да предостави оригинален екземпляр на ВЪЗЛОЖИТЕЛЯ в срок от 5 работни дни от сключването на договора за подизпълнение (*ако е приложимо*)[[11]](#footnote-11);

(3) С подписването на настоящия договор, ИЗПЪЛНИТЕЛЯТ декларира, че не е свързано лице с ВЪЗЛОЖИТЕЛЯ по смисъла на По смисъла § 1, т. 3 от допълнителната разпоредба на ЗИФОДРЮПДРСЛТДС „свързани лица” са лицата по смисъла на § 1 от допълнителните разпоредби (ДР) на Търговския закон (ТЗ).

(4) При промяна на това обстоятелство ИЗПЪЛНИТЕЛЯТ се задължава да уведоми незабавно ВЪЗЛОЖИТЕЛЯ.

(5) ИЗПЪЛНИТЕЛЯТ носи пълната отговорност за качеството на изпълнението на услугите, предвидени в Техническата спецификация, Техническото предложение и предложенията към тях.

Чл. 7. (1) Ако бъде установено с влязло в сила съдебно решение или ако ВЪЗЛОЖИТЕЛЯТ и/или ИЗПЪЛНИТЕЛЯТ разберат, че с изготвянето, въвеждането и използването на продуктите по настоящия договор, е нарушено авторско право на трета страна, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването на продукта, чрез едно от следните действия:

1. промяната му;

2. замяната на елемент от него със защитени авторски права с друг елемент със същата функция, който не нарушава авторските права на трети лица;

3. като получи за своя сметка разрешение за ползване на продукта от третата страна, правата на която са нарушени.

(2) ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди вследствие на съдебно признато нарушение на авторски права.

(3) ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в 30-дневен срок от узнаването им. ВЪЗЛОЖИТЕЛЯТ си запазва правото да иска привличането на ИЗПЪЛНИТЕЛЯ в евентуален съдебен процес за нарушено авторско право.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 8. (1) ВЪЗЛОЖИТЕЛЯТ има право:

1. Да иска от ИЗПЪЛНИТЕЛЯ да изпълни и да получи изпълнение на възложената доставка и работа в срок и без отклонения от условията в настоящия договор.

2. Да контролира и проверява изпълнението на поетите от ИЗПЪЛНИТЕЛЯ договорни задължения. Указанията на ВЪЗЛОЖИТЕЛЯ чрез определените от него лица са задължителни за ИЗПЪЛНИТЕЛЯ, доколкото не пречат на неговата оперативна самостоятелност, изпълнението им не е фактически невъзможно и не излизат извън рамките на договореното.

3. Да изисква от ИЗПЪЛНИТЕЛЯ по всяко време писмена информация, свързана с изпълнението на предмета на договора.

4. Да не заплаща на ИЗПЪЛНИТЕЛЯ възнаграждения по изпълнението на този договор, когато са налице категорични писмени доказателства, потвърдени от независима трета страна, за некачествена работа на ИЗПЪЛНИТЕЛЯ.

(2) ВЪЗЛОЖИТЕЛЯТ е длъжен:

1. Да заплати уговорената цена по начина и в срокове, уговорени в чл. 3 от настоящия договор, освен в предвидените случаи по т. 4 от предходната алинея;

2. Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по настоящия договор, съгласно Техническата спецификация.

3. Да предостави на ИЗПЪЛНИТЕЛЯ наличните документи, информация и данни, пряко или косвено свързани с изпълнение предмета на настоящия договор, съгласно посоченото в Техническата спецификация.

4. Да приеме готовите отчетни материали и документи, ако същите са изработени от ИЗПЪЛНИТЕЛЯ във вид, срокове и качество, съгласно Техническата спецификация.

5. Да освободи представената гаранция от ИЗПЪЛНИТЕЛЯ за изпълнението на договора, съгласно клаузите на чл. 12 от настоящия договор.

(3) ВЪЗЛОЖИТЕЛЯТ не носи отговорност във връзка с искове и жалби следствие на нарушение на нормативните изисквания от страна на ИЗПЪЛНИТЕЛЯ.

(4) Правото на собственост както и авторските права върху изработеното по този договор, и всяка негова част принадлежат на ВЪЗЛОЖИТЕЛЯ.

**VI. ОТГОВОРНИ ЛИЦА ПО ИЗПЪЛНЕНИЕ НА ДОГОВОРА**

Чл. 9. За реализирането целите на настоящия договор, предаването и приемането на резултатите по настоящия договор, страните определят следните лица:

ЗА ВЪЗЛОЖИТЕЛЯ:……………………………….. (*посочват се имената, длъжността и координатите на лицата, от страна на МВнР);*

ЗА ИЗПЪЛНИТЕЛЯ: ……………………………… (*посочват се имената, длъжността и координатите на лицата, от страна на МВнР);*

**VІI. ПРИЕМАНЕ НА РАБОТАТА**

Чл. 10. (1) Изпълнение на договора, съгласно Техническата спецификация на Възложителя и Техническото предложение на Изпълнителя се документира от ИЗПЪЛНИТЕЛЯ и се представя за одобрение и приемане на ВЪЗЛОЖИТЕЛЯ.

(2) ВЪЗЛОЖИТЕЛЯТ приема изградената и пусната в експлоатация система за видеонаблюдение и запис на базата на IP технология за нуждите на МВнР за съответния етап с приемо-предавателен протокол, подписан от лицата по чл. 9. Подписаният приемо-предавателен протокол без забележки от Възложителя е основание за извършване на плащанията по чл. 3 от настоящия договор.

(3) Когато ВЪЗЛОЖИТЕЛЯТ установи несъответствия на изпълнението или бъдат констатирани недостатъци, същите се отразяват в констативен протокол, подписан от лицата по чл. 9. В протокола се посочва и срока за отразяване становището на ВЪЗЛОЖИТЕЛЯ и за предаване на нова/редактирана версия на отчетните резултати от ИЗПЪЛНИТЕЛЯ, който срок не може да е по-дълъг от 7 календарни дни.

(4) В случаите по ал. 3, в определения от ВЪЗЛОЖИТЕЛЯ срок, ИЗПЪЛНИТЕЛЯТ предава нова/редактирана версия на отчетните резултати, като за тях се процедира съгласно чл. 10, ал. 2.

(5) В случай, че в определения срок ИЗПЪЛНИТЕЛЯТ не отстрани недостатъците, ВЪЗЛОЖИТЕЛЯТ може да ги отстрани за своя сметка и да иска съразмерно намаление на цената, както и да прихване дължимото плащане от предвидените в Раздел Х от настоящия договор неустойки.

(6) Към приемо-предавателните протоколи по ал. 2 се прилагат представените от ИЗПЪЛНИТЕЛЯ на хартиен носител и на електронен носител отчетни резултати по договора, съгласно Техническата спецификация. Към приемо-предавателните протоколи, изготвени при условията на ал. 4, се прилагат представените от ИЗПЪЛНИТЕЛЯ на хартиен носител и на електронен носител отчетни резултати по договора, съгласно Техническата спецификация, представляващи нова/редактирана версия на отчетните резултати.

(7) Когато ИЗПЪЛНИТЕЛЯТ не спазва изискванията на договора и Техническата спецификация, ВЪЗЛОЖИТЕЛЯТ може да откаже да приеме изпълнението, докато ИЗПЪЛНИТЕЛЯТ не изпълни изцяло своите задължения съгласно условията на договора, или да откаже да заплати частично или изцяло цената по договора.

Чл. 11. Предаването и приемането на изпълнението на предмета на договора по чл. 1, ал. 1, се удостоверява с приемо-предавателни протоколи, подписани от лицата по чл. 9.

**VІIІ. ГАРАНЦИЯ ЗА ИЗПЪЛНЕНИЕ**

Чл. 12. (1) За обезпечаване изпълнението на предмета на настоящия договор ИЗПЪЛНИТЕЛЯТ представя към момента на сключването на договора гаранция за изпълнение в размер на…………………………………… представляваща 5 % от общата цена на договора без ДДС. 2 % (два процента) от гаранцията за изпълнение обезпечава структурното окабеляване, 2 % (два процента) от гаранцията за изпълнение обезпечава доставката, монтажа на техническите средства и пускането в експлоатация на системата за видеонаблюдение и запис на базата на IP технология, а в размер 1 % (един процент) - обезпечава гаранционния срок за поддръжка системата.

(2) Когато участникът избере гаранцията за изпълнение да бъде банкова гаранция, тогава това трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка и да е със срок на валидност целия срок на изпълнение на договора, включващ и гаранционния срок за поддържане на системата.

(3) Когато участникът избере гаранцията за изпълнение да бъде застраховка, която обезпечава изпълнението чрез покритие на отговорността на изпълнителя, трябва да бъде със срок на валидност целия срок на изпълнение на договора, включващ и гаранционния срок за поддържане на системата. Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя по настоящия договор и не може да бъде използвана за обезпечение на отговорността на изпълнителя по друг договор.

(4) В случай, че гаранцията за изпълнение е под формата на банкова гаранция, същата се освобождава като се връща оригиналът. В случай, че гаранцията за изпълнение е под формата на парична сума, гаранцията се освобождава чрез превеждане по следната банкова сметка на ИЗПЪЛНИТЕЛЯ: ……………………………………………………………………………………………………………………………………………...

 (5) ВЪЗЛОЖИТЕЛЯТ освобождава гаранцията за изпълнение на договора, освен ако липсват основания за задържането й изцяло или на съответна част от нея, както следва:

1. Частично освобождаване в размер на 2 (два процента) от стойността на договора в размер на …………………………….(……………….) лева в срок от 30 (тридесет) дни след одобряване от ВЪЗЛОЖИТЕЛЯ на доставката на кабелите и самото окабеляване, без забележки с приемо-предавателен протокол.

2. Частично освобождаване в размер на 2 % (два процента) от стойността на Договора в срок от 30 (тридесет) дни, в размер на ………………. (…………………………) лева, доставката, монтажа на техническите средства и пускането в експлоатация на системата за видеонаблюдение и запис на базата на IP технология, при условие че сумите по гаранцията не са задържани, или не са настъпили условия за задържането им;

Ако Изпълнителят е представил като гаранция за изпълнение на Договора банкова гаранция или застраховка, преди частичното ѝ освобождаване следва да представи гаранция за изпълнение в остатъчния изискуем по Договора размер на гаранцията съответно след приспадане на сумите по т. 1 и впоследствие по т. 2.

Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на чл. 12.

3. Окончателно освобождаване на остатъчната сума по гаранцията се извършва в срок от 30 (тридесет) дни, след изтичане на гаранционния срок за поддържка на системата, при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

(6) В случай на пълно неизпълнение на договора, ВЪЗЛОЖИТЕЛЯТ усвоява пълния размер на гаранцията.

(7) В случай на частично неизпълнение на договора, ВЪЗЛОЖИТЕЛЯТ усвоява гаранцията в размер, съответстващ на начислените неустойки.

(8) ВЪЗЛОЖИТЕЛЯТ не дължи лихва за времето, през което средствата по ал. 1 са престояли у него законно.

(9) При възникнал между страните спор във връзка с изпълнението, тълкуването, развалянето или прекратяването на договора, ВЪЗЛОЖИТЕЛЯТ има право да задържи гаранцията за изпълнение до окончателното му решаване.

(10) В случай, че ВЪЗЛОЖИТЕЛЯТ има право да задържи цялата или част от гаранцията, но по независещи от него причини не може да се удовлетвори от представената гаранция, то ИЗПЪЛНИТЕЛЯТ се задължава в срок от 5 работни дни да осигури възможността на ВЪЗЛОЖИТЕЛЯ да се удовлетвори от гаранцията за изпълнение, включително и като представи съответна заместваща гаранция.

**ІХ. ГАРАНЦИОННИ СРОКОВЕ**

Чл. 13. ИЗПЪЛНИТЕЛЯТ е длъжен да осигури гаранционна поддръжка на изградената, съгласно чл. 1, ал. 1 система за период от ………………. месеца[[12]](#footnote-12), считано от датата на подписване на приемо-предавателен протокол за окончателното приемане на системата, съответно с доставено, монтирано и пуснато в експлоатация оборудване на системата, съгласно чл. 1, ал. 1, гаранционнен срок на структурно-кабелната система - ………………… години[[13]](#footnote-13) от датата на предаването на системата с окончателен приемо-предавателен протокол и гаранционен срок на оборудването …………………………….. (минимум 3 години) от датата на пускането в експлоатация на оборудването.

**X. ОТГОВОРНОСТ И САНКЦИИ**

Чл. 14. (1) При неизпълнение на задължение по договора или при отклонение от договорените ангажименти, свързани с изпълнението на настоящия договор, както и при неспазване сроковете за изпълнение за всеки отделен случай ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,1 % от стойността на договора без ДДС за всеки просрочен ден, но не повече от 10 % (десет на сто) от стойността на договора без ДДС.

(2) При забава с повече от 30 (тридесет) работни дни в извършването на уговореното плащане ВЪЗЛОЖИТЕЛЯТ дължи неустойка в размер на законната лихва върху стойността на забавеното плащане за всеки просрочен ден, но не повече от 10 % (десет на сто) от стойността на договора без ДДС.

(3) Вземанията по ал. 1 се удържат от гаранцията за изпълнение, а ако тя е недостатъчна – чрез събирането им по съдебен ред, ако не бъдат изплатени доброволно от ИЗПЪЛНИТЕЛЯ.

Чл. 15. (1) При пълно неизпълнение на договора, освен задържането на представената гаранция за изпълнение, ИЗПЪЛНИТЕЛЯТ дължи на ВЪЗЛОЖИТЕЛЯ и връщане на всички получени до момента плащания.

(2) Пълно неизпълнение на договора е налице, когато ИЗПЪЛНИТЕЛЯТ не изпълни предмета на договора посочен в чл. 1, ал. 1 и/или не предостави изпълнимия и документиран програмен продукт.

(3) Изплащането на неустойки и усвоената гаранция при договорените условия не лишава изправната страна по договора да търси на общо основание обезщетение за вреди и пропуснати ползи над уговорените размери.

**XI. ЕКИП ОТ ЕКСПЕРТИ**

Чл. 16. (1) За изпълнение предмета на настоящия договор ИЗПЪЛНИТЕЛЯТ осигурява екип от експерти, съобразно изискванията на ВЪЗЛОЖИТЕЛЯ и офертата на ИЗПЪЛНИТЕЛЯ.

(2) ИЗПЪЛНИТЕЛЯТ няма право да сменя лицата, посочени в офертата му като експерти, без предварително писмено съгласие на ВЪЗЛОЖИТЕЛЯ.

(3) ИЗПЪЛНИТЕЛЯТ по своя инициатива предлага смяна на експерт в следните случаи:

1. При смърт на експерт;

2. При невъзможност на експерт да изпълнява възложената му работа поради болест, довела до трайна неработоспособност;

3. При необходимост от замяна на експерт поради причини, които не зависят от ИЗПЪЛНИТЕЛЯ;

4. Когато експерт бъде осъден на лишаване от свобода за умишлено престъпление от общ характер;

5. При лишаване на експерт от правото да упражнява определена професия или дейност, пряко свързана с дейността му в изпълнението на настоящия договор.

(4) В тридневен срок от настъпване на някое от обстоятелствата по ал. 3, ИЗПЪЛНИТЕЛЯТ уведомява писмено ВЪЗЛОЖИТЕЛЯ, като прави мотивирано предложение за смяна на експерт и прилага доказателства за наличието на съответното основание. С уведомлението, ИЗПЪЛНИТЕЛЯТ предлага експерт, който да замени досегашния експерт, като посочва квалификацията и професионалния му опит и прилага доказателства за това, както и подписани от новия експерт декларация за конфиденциалност и декларация за разположение. Новият експерт трябва да притежава еквивалентна квалификация като тази на заменяния експерт и професионален опит, отговарящ на изискванията на ВЪЗЛОЖИТЕЛЯ.

(5) В тридневен срок от получаване на уведомлението по ал. 4, ВЪЗЛОЖИТЕЛЯТ може да приеме замяната или мотивирано да откаже предложения експерт. При получен отказ от страна на ВЪЗЛОЖИТЕЛЯ, ИЗПЪЛНИТЕЛЯТ в тридневен срок предлага друг експерт с ново уведомление, което съдържа информацията, доказателствата и декларациите по ал. 4.

(6) Допълнителните разходи, възникнали в резултат от смяната на експерт, са за сметка на ИЗПЪЛНИТЕЛЯ.

(7) В случай, че даден експерт не е сменен незабавно и е минал период от време, преди новият експерт да поеме неговите функции, ВЪЗЛОЖИТЕЛЯТ може да поиска от ИЗПЪЛНИТЕЛЯ да назначи временен експерт – служител, до приемането на новия експерт, или да предприеме други мерки, за да компенсира временното отсъствие на експерт.

**XII. НЕПРЕОДОЛИМА СИЛА**

Чл. 17. (1) Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.

(2) Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключването на договора, което прави изпълнението му невъзможно.

Чл. 18. Страната, която не може да изпълни задължението си поради непреодолима сила, е длъжна в тридневен срок от настъпването й, да уведоми другата страна в какво се състои непреодолимата сила и какви са възможните последици от нея. При неуведомяване в срок, съответната страна дължи обезщетение за вреди.

Чл. 19. (1) При невъзможност за изпълнение вследствие на непреодолима сила, предвидените в договора срокове се увеличават със срока на спирането поради непреодолимата сила.

(2) Не е налице непреодолима сила, ако съответното събитие е следствие на неположена грижа от страна на ИЗПЪЛНИТЕЛЯ или ако при полагане на дължимата грижа, събитието може да бъде преодоляно.

**XIII. КОНФИДЕНЦИАЛНОСТ**

Чл. 20. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и/или по повод изпълнението на договора, с изключение на задължения по отношение на изискванията за информация и публичност, предвидени в Регламент (EО) № 1828/2006 на Комисията при изпълнение на проекти.

Чл. 21. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма клаузите по договора и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнение на договора.

Чл. 22. ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица, освен с изричното му писмено съгласие.

**ХIV. ПРЕКРАТЯВАНЕ НА ДОГОВОРА**

Чл. 23.(1) Договорът се прекратява:

1. с изтичане на срока по чл. 4, ал. 1;

2. по взаимно съгласие между страните, изразено писмено;

3. при неизпълнение на задълженията по Договора от страна на ИЗПЪЛНИТЕЛЯ;

4. в случаите по чл. 16 от НОИГИС;

5. при условията на чл. 114 от ЗОП при положение, че в тримесечен срок от сключването на договора не е осигурено финансиране за изпълнение на дейностите по договора, всяка от страните може да поиска прекратяване на договора без предизвестие.

6. с изпълнение предмета на Договора.

(2) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

(3) ВЪЗЛОЖИТЕЛЯТ може да прекрати договора, ако в резултат на обстоятелства възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ не дължи на ИЗПЪЛНИТЕЛЯ обезщетение за претърпените вреди от сключването на договора.

**ХV. ДРУГИ УСЛОВИЯ**

Чл. 24. Този договор не подлежи на изменение или допълнение, освен по изключение, в случаите по чл.116 от Закона за обществените поръчки.

Чл. 25. (1) Всички съобщения и уведомления между страните във връзка с изпълнението на настоящия договор, ще се извършват в писмена форма и ще са валидни, ако са подписани от упълномощените за това лица.

(2) За валидни адреси на приемане на съобщения и уведомления, свързани с настоящия договор се смятат:

1. за ВЪЗЛОЖИТЕЛЯ – …………………………………………………

Адрес:…………………………………………..

Телефон/факс …………………………………………….

Мобилен телефон …………………………………………

Адрес на електронна поща: ……………………………………..

Лице за контакт: ……………………………… (посочват се име, длъжност къде работи лицето)

2. за ИЗПЪЛНИТЕЛЯ –

Адрес:…………………………………………..

Телефон/факс …………………………………………….

Мобилен телефон …………………………………………

Адрес на електронна поща: ……………………………………..

Лице за контакт: ……………………………… (посочват се име, длъжност къде работи лицето).

(3) При промяна на данните по ал. 2, съответната страна е длъжна писмено да уведоми другата в петдневен срок от настъпване на промяната.

(4) Кореспонденцията, както и комуникацията във връзка с изпълнението предмета на договора по чл. 1, се осъществява на български език.

Чл. 26. Възникналите спорове по изпълнението на настоящия договор се уреждат чрез преговори между страните, а при непостигане на съгласие, спорът се отнася пред компетентния съд на територията на Република България по реда на Гражданския процесуален кодекс.

За неуредените в настоящия договор въпроси се прилагат разпоредбите на действащото българско законодателство.

Настоящият договор се сключи в два еднообразни екземпляра – съответно един за ВЪЗЛОЖИТЕЛЯ и един за ИЗПЪЛНИТЕЛЯ.

Приложения:

1. Приложение № 1 – Техническа спецификация;

2. Приложение № 2 – Техническо предложение на ИЗПЪЛНИТЕЛЯ;

3. Приложение № 3 – Ценово предложение на ИЗПЪЛНИТЕЛЯ;

4. Приложение № 4 – Гаранция за изпълнение на поръчката

ВЪЗЛОЖИТЕЛ: ИЗПЪЛНИТЕЛ:

1. *За краткост по-долу в договора изразите „структурно окабеляване“ и „технически средства“ могат да бъдат посочени и с общото име „оборудването“ или „компонентите“*  [↑](#footnote-ref-1)
2. *Към Техническата спецификация има подготвен проект (подложка) за ситуиране на структурната кабелна система, както и за разположението на оборудването/компонентите предмет на поръчката. Всички материали по така съществуващия проект, ще бъдат предоставени на избрания за изпълнител участник, при сключване на договора за изпълнение на поръчката с горепосочения предмет.* [↑](#footnote-ref-2)
3. *За краткост по-долу изразът „Система за видеонаблюдение и запис на базата на IP технология“ може да бъде изписан и само „Система“ и/или „Системата“.* [↑](#footnote-ref-3)
4. *Срокът, който следва да бъде посочен е не-повече от 90 (деветдесет) дни.* [↑](#footnote-ref-4)
5. *Срокът, който следва да бъде посочен е не-повече от 120 (сто и двадесет) дни.* [↑](#footnote-ref-5)
6. *Срокът, който следва да бъде посочен е не-повече от 240 (двеста и четиридесет ) дни.* [↑](#footnote-ref-6)
7. *Срокът, който следва да бъде посочен е не по-кратък от 36 (тридесет и шест) месеца.* [↑](#footnote-ref-7)
8. *Срокът, който следва да бъде посочен е не по-кратък от 36 (тридесет и шест) месеца.* [↑](#footnote-ref-8)
9. *Срокът, който следва да бъде посочен е не по-кратък от 36 (тридесет и шест) месеца.* [↑](#footnote-ref-9)
10. *Срокът, който следва да бъде посочен е не по-кратък от 10 (десет) години.* [↑](#footnote-ref-10)
11. *В случай, че някъде в проекта на договор е посочено „ако е приложимо“, при неговото сключване с избрания за изпълнител участник, ако същата не е приложима, то тя не се пише в окончателни му вариант и ако се наложи преномериране на член, точка и пр. същото се осъществява.* [↑](#footnote-ref-11)
12. *Срокът, който следва да бъде посочен е не по-кратък от 36 (тридесет и шест) месеца.* [↑](#footnote-ref-12)
13. *Срокът, който следва да бъде посочен е не по-кратък от 10 (десет) години.* [↑](#footnote-ref-13)